
Tisztelt Hölgyem/Uram!
Köszönettel vettem döntésüket, melyben hozzájárultak támogatási kérelmemhez a dán Aarhus University által szervezett Summer Course in Narrative Studies 2019 elnevezésű nyári egyetemen való részvételi szándékom kapcsán. A kurzus a narratológia tanulmányok klasszusabb strukturalista és legújabb kutatási irányzatait figyelembe véve kínált minden napra egy-egy témát és egy vendégelőadót, akik három munkafomában segítették az elmélyedést: délelőtt előadásokon, délután pedig workshopokon és egyéni projekt prezentációkon vettünk részt. Az első nap Stefan Iversen vezetésével, a narratológia múltja és jelene volt a fő téma, valamint az előremutató trendekről is sok szó esett. A második nap Mieke Bal az anti- és kontranarratívákról, majd az elbeszépések politikai-ideológiai aspektusiról és a transzmedialitás nyújtotta új dimenziókról tartott előadást. A harmadik nap Brian Schiff pszichológus a pszichológia és a narratológia kapcsolatárol, valamint a memória és kollektív memória a történetmesélésen belüli működéséről beszélt, főleg a narratív identitás problematikáján belül. A negyedik nap a Amy Schuman az elbeszélést mint hatalmi és tulajdonjogi kérdést tárgyalta, majd az utolsó napon a narratíva mint retorikai eszköz és a narratív kogníció elméleteit foglalta össze Richard Walsh. 
Az ötnapos nemzetközi rendezvényre a világ minden tájáról érkeztek doktori és posztdoktori projekteken dolgozó kutatók, mindenki projekt megbeszélésére fél óra jutott. Az én előadásomra szerdán, 2019 július 29-én került sor, az argentin Juan José Saer A szemtanú című regényének szubjektum alkotási eljárásairól, a narratív önazonosság megalkotásának módozatairól szólt. A regény a spanyol gyarmatosítás során az európaiak és indiánok első találkozásainak extrém és traumatikus élményét és az ezután születendő modern, fragmentàlt szubjektum modell kialakulását járja körbe. Az előadásom után a legfőbb kritika, hogy a ma elvárása egyre inkább az, hogy irodalomat a mindennapi élet kontextusába kell ágyazni, pragmatikai, társadalmi hasznosság elvét is figyelembe kell venni, valamit interdiszciplinárisabb megközelítést javasolták, mert eddig a szubjektumelméletek főként filozófiai megközelítésére alapoztam téziseimet. Az önazonosság és én-stuktúra pszichológiai irányaiban Brian Schiff ajánlotta fel a segítségét a kutatásomhoz. 

